GHIDUL SOLICITANTULUI

pentru elaborarea şi prezentarea propunerii de proiect în cadrul Programului anual de colaborare cu organizații neguvernamentale care desfășoară activități de protecție a persoanelor vârstnice pe anul 2025, al Direcţiei Generale de Asistenţă Socială şi Protecţia Copilului Harghita

1. Autoritatea finanţatoare

U.A.T. Judeţul Harghita prin Direcţia Generală de Asistenţă Socială şi Protecţia Copilului Harghita, instituţie publică de interes judeţean, înfiinţată prin Hotărârea nr. 160/2004 a Consiliului Judeţean Harghita, în subordinea acestuia, cu sediul în Miercurea Ciuc, Piaţa Libertăţii nr. 5, judeţul Harghita, cod poştal 530140.

1. Denumirea programului

Programul anual de colaborare cu organizații neguvernamentale care desfășoară activități de protecție a persoanelor vârstnice pe anul 2025

1. Scopul programului

Scopul programului este antrenarea responsabilităţii şi participării comunităţilor locale la dezvoltarea şi diversificarea programelor alternative, care să aibă ca rezultat recuperarea şi antrenarea la viaţa de zi cu zi în scopul menţinerii în familie şi prevenirea instituţionalizării vârstnicilor pe de o parte şi, pe de altă parte promovarea îmbătrânirii active dând posibilitate persoanelor în vârstă să aibă acces la resursele educaţionale, culturale, spirituale şi recreaţionale.

1. Activităţi finanţate

 Activităţi pentru care se acordă finanţare nerambursabilă:

* + organizarea unor excursii destinate pensionarilor şi vârstnicilor din județul Harghita;
	+ organizarea celebrării zilei vârstnicilor şi distribuirea pachetelor;
	+ diverse activităţi destinate vârstnicilor din județul Harghita, derulate în parteneriat cu organizaţii şi instituţii ale comunităţilor din județ și alte judeţe;
	+ susţinerea contribuţiei proprii pentru proiecte depuse în acest domeniu la diferite organisme de finanţare;
	+ organizarea unor activități de recuperare balneo fizio-terapeutică pentru grupuri mici de persoane vârstnice, pensionari cu venituri mici aflați în situații de risc;
	+ obținerea unor avize/autorizații de funcționare (ISU,DSP, DSVSA etc.)

Nu se acordă finanţări nerambursabile pentru activităţi ce presupun dezvoltarea infrastructurii solicitantului, cu excepţia cazului în care aceasta reprezintă o componentă indispensabilă proiectului.

1. Solicitanţii programului

Solicitanţii pot fi: persoane juridice fără scop patrimonial – asociaţii, fundaţii ori organizaţii sau culte religioase care desfăşoară activităţi destinate persoanelor vârstnice şi pensionarilor sau în domeniul social - constituite conform legii, care îşi desfăşoară activitatea în raza administrativ-teritorială a judeţului Harghita, precum şi persoane fizice, cf. art. 3. alin. 1. din Legea 17/2000 privind asistenţa socială a persoanelor vârstnice.

1. Finanţarea programului

În baza Hotărârii nr. 36/2025 a Consiliului Judeţean Harghita, privind aprobarea bugetului de venituri şi cheltuieli al judeţului Harghita pe anul 2025 și estimările pe anii 2026-2028, s-a aprobat şi bugetul Direcţiei Generale de Asistenţă Socială şi Protecţia Copilului Harghita pe anul 2025, cu alocarea din buget a sumei de 85.000 lei, la subcapitolul 68.02.05.- titlul 59 - Alte cheltuieli, cod indicator 59, articolul 59.11. – Asociaţii şi fundaţii, destinată Programului anual de colaborare cu organizații neguvernamentale care desfășoară activități de protecție a persoanelor vârstnice pe anul 2025.

 6.1. Eligibilitatea proiectelor

Finanţarea proiectelor - finanţarea asigurată de Direcţia Generală de Asistenţă Socială şi Protecţia Copilului Harghita va fi de maxim 80% din bugetul total al proiectului. Diferenţa de minim 20% din valoarea proiectului trebuie să fie asigurată de către solicitant. (Contribuţie proprie şi alte surse de finanţare). Contribuţia proprie obligatorie va fi de minim 10% din bugetul total al proiectului.

Cerinţă obligatorie: întocmirea unui proiect de buget foarte bine fundamentat, care să includă toate cheltuielile legate de activităţile care urmează să se desfăşoare, cu argumentarea oportunităţii şi nivelului acestora.

Proiectele propuse pentru finanţare pe baza verificării şi evaluării vor beneficia de finanţarea integrală a cheltuielilor eligibile solicitate.

Finanţarea proiectelor se va realiza în baza contractului de finanţare nerambursabilă încheiat între Beneficiar şi de Direcţia Generală de Asistenţă Socială şi Protecţia Copilului Harghita (conform anexei nr. 4 la Hotărârea nr. 49/2025 privind Programul anual de colaborare cu organizații neguvernamentale care desfășoară activități de protecție a persoanelor vârstnice pe anul 2025, în 2 exemplare, din care un exemplar rămâne la beneficiar, un exemplar la de Direcţia Generală de Asistenţă Socială şi Protecţia Copilului Harghita.

Finanţarea proiectelor se face prin decontare ulterioară, în baza contractului de finanţare nerambursabilă şi a documentelor justificative de decontare, ce trebuie prezentate atât pentru partea de cheltuieli efectuate din finanţarea nerambursabilă cât şi pentru partea de cheltuieli efectuate din contribuţia proprie.

Cererile de finanţare primite vor fi examinate de către Comisia de evaluare/selectare numită de Preşedintele Consiliului Judeţean Harghita, care răspunde pentru îndeplinirea condiţiilor de eligibilitate.

6.2. Cheltuieli eligibile

Următoarele categorii de cheltuieli sunt eligibile în cadrul programelor proprii ale de Direcţia Generală de Asistenţă Socială şi Protecţia Copilului Harghita privind acordarea de finanţări nerambursabile pe baza prevederilor Legii nr. 350/2005.

Cheltuieli privind cazarea: Cheltuielile de cazare se pot efectua pe cât posibil pentru servicii de cazare în regim de 2 stele.

Aprovizionare hrană şi pachete de alimente: Cheltuieli privind achiziţionarea alimentelor şi materialelor necesare pentru pregătirea gustărilor sau pentru pregătirea pachetelor de alimente de bază (făină, zahăr, ulei, orez, macaroane, etc.), organizarea celebrării zilei vârstnicilor şi distribuirea pachetelor. Suma maximă acordată din partea de Direcţia Generală de Asistenţă Socială şi Protecţia Copilului Harghita pentru pregătirea unui pachet de alimente este de **40** lei.

Cheltuieli de transport şi servicii de transport: Această categorie cuprinde cheltuielile privind bonuri de benzină, cheltuielile privind transportul persoanelor, echipamentelor şi materialelor.

În cazul efectuării transportului cu autoturism proprietate personală se pot deconta 7,5 l combustibil la 100 de km parcurşi pe distanţa cea mai scurtă. Suma maximă acordată de Direcţia Generală de Asistenţă Socială şi Protecţia Copilului Harghita pentru servicii de transport este de max. **6** lei/km fără TVA.

Cheltuieli privind serviciile:Servicii de publicitate (editarea şi tipărirea unor publicaţii – broşuri, pliante, afişe, bannere, etc. – traducerea şi tehnoredactarea unor materiale de publicitate, realizare de filme, developări fotografii), servicii artistice, servicii de închiriere echipamente, închiriere sală.Din suma de finanțare acordată se va putea cheltui un procent de 5% pentru cheltuielile de comunicare: anunțuri publicitare, conferințe de presă, filme, inscripționare echipamente, etc.

Cheltuieli privind materialele consumabile: rechizite de birou, materiale de curățat, materiale de unică folosință, materiale didactice, materiale de promovare, etc.

Cheltuieli privind bunurile şi echipamentele: achiziționare de materiale şi echipamente și diferite obiecte de inventar necesare activității necesare pentru derularea programului.

Cheltuieli administrative: telefon, internet

Alte cheltuieli - Bilete de intrare la băi, mofete, muzee, cheltuieli privind obținerea unor avize/autorizații, etc.

Restul categoriilor de cheltuieli sunt neeligibile în cadrul Programului anual de colaborare cu organizații neguvernamentale care desfășoară activități de protecție a persoanelor vârstnice pe anul 2025.

Cheltuielile eligibile trebuie să fie justificate şi oportune în raport cu obiectivele cererii de finanţare/proiectului selectat şi să fie contractate în perioada de realizare a proiectului finanţat.

1. Cerinţe minime de calificare solicitate de autoritatea finanţatoare şi documentele care

 urmează să fie prezentate de solicitant pentru îndeplinirea cerinţelor respective.

Pot participa la procedura de selecţie de proiecte asociaţii, fundaţii ori organizaţii sau culte religioase care desfăşoară activităţi destinate persoanelor vârstnice şi pensionarilor sau în domeniul social - constituite conform legii, care îşi desfăşoară activitatea în raza administrativ-teritorială a judeţului Harghita şi dacă proiectul propus vizează activităţi eligibile care se vor desfăşura în judeţul Harghita.

 7.1. Cerinţe minime de calificare

1. să prezinte copia statutului, în care sunt înscrise activităţi destinate persoanelor vârstnice şi pensionarilor sau în domeniul social;

 b) să prezinte raportul de activitate pentru anul anterior, cu excepţia asociaţiilor, organizaţiilor nou-înfiinţate;

1. să facă dovada depunerii în termenele prevăzute de lege a situaţiei financiare pe anul anterior la organele fiscale competente, cu excepţia asociaţiilor, organizaţiilor nou-înfiinţate;
2. să nu se afle în litigiu cu instituţia finanţatoare;
3. să nu aibă restanţe la plata impozitelor, taxelor şi contribuţiilor datorate bugetului de stat şi local.

 7.2. Documentele care urmează să fie prezentate de solicitant pentru îndeplinirea cerinţelor:

1. cererea de finanțare nerambursabilă încărcată on-line, semnată cu semnătură electronică conform art. 7 din Legea nr. 455/2001 privind semnătura electronică, republicată, cu modificările și completările ulterioare, coroborat cu art. 33, alin. (2) din Legea nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare, sau cererea de finanțare nerambursabilă depusă pe suport de hârtie, în original și semnată de reprezentantul legal ori de persoana împuternicită prin scris sub semnătură privată, depus în original;
2. copie după bilanţul contabil pe anul precedent aprobat/validat de ANAF (nr. înregistrare electronică);
3. copii după actul constitutiv, statutul şi actele adiţionale, după caz;
4. raport privind activitatea solicitantului în anul precedent;
5. copie după certificatul de înregistrare fiscală;
6. certificat de atestare fiscală din care să rezulte că şi-a îndeplinit obligaţiile de plată exigibile a impozitelor şi taxelor către stat şi bugetele locale, precum şi contribuţiile pentru asigurările sociale de stat;
7. declaraţia pe propria răspundere care să dovedească încadrarea în următoarele prevederi:

(1) Pentru aceeaşi activitate nonprofit un beneficiar nu poate contracta decât o singură finanţare nerambursabilă de la aceeaşi autoritate finanţatoare în decursul unui an fiscal.

(2) În cazul în care un beneficiar contractează, în cursul aceluiaşi an calendaristic, mai mult de o finanţare nerambursabilă de la aceeaşi autoritate finanţatoare, nivelul finanţării nu poate depăşi o treime din totalul fondurilor publice alocate pentru programele aprobate în bugetul autorităţii finanţatoare respective;

h) declaraţia pe propria răspundere prin care se certifică următoarele:

- toate informaţiile sunt autentice;

- beneficiarul nu se află în incapacitate de plată, cu plăţile/conturile blocate cf. unei hotărâri judecătoreşti;

- nu a încălcat cu bună ştiinţă prevederile unui contract finanţat din fonduri publice;

- nu are restanţe la bugetul de stat și local;

- nu este condamnat;

- cunoaşte prevederile art. 326 din Codul penal pentru infracţiunea de fals în declaraţii.

 i) alte documente relevante privind activitatea asociaţiei/organizaţiei neguvernamentale fără scop lucrativ, după caz.

7.3. Documentele ce însoțesc propunerea de proiecte, menționate mai sus, se vor anexa cererii în original sau, după caz, în copie certificată pentru conformitate cu originalul de reprezentantul legal al solicitantului, conținând numele, prenumele, semnătura acestuia sub sancțiunea eliminării de la selecție a propunerii de proiecte.

8. Instrucţiuni privind datele limită care trebuie respectate şi formalităţile care trebuie îndeplinite U.A.T. Judeţul Harghita prin Direcţia Generală de Asistenţă Socială şi Protecţia Copilului Harghita lansează anual cel puţin o sesiune de selecţie a proiectelor.

Suma aferentă primei sesiuni de selecţie este de 85.000 lei. În cazul în care se va organiza a doua sesiune de selecţie a proiectelor suma aferentă celei de a doua sesiune de selecţie va fi suma rămasă nerepartizată şi/sau nedecontată în urma primei sesiuni. Solicitantul va depune propunerea de proiect la sediul Direcţiei Generale de Asistenţă Socială şi Protecţia Copilului Harghita, Miercurea Ciuc, cod poştal 530140, Piaţa Libertăţii nr. 5, Biroul 302, respectiv şi sub formă electronică pe adresa email office@dgaspchr.ro. Data limită pentru depunerea propunerilor de proiecte: ­\_\_.­­\_\_.2025, ora 15:00.

Riscul transmiterii propunerilor de proiecte la sediul autorităţii finanţatoare, cu respectarea termenului limită prevăzut mai sus, este în sarcina exclusivă a solicitantului. Propunerile de proiecte sosite după data limită stabilită se returnează nedeschise solicitanţilor.

1. Instrucţiuni privind modul de elaborare şi de prezentare a propunerii de proiect

Solicitantul are obligaţia de a elabora propunerea de proiect în două exemplare originale în limba română, sau în limba maghiară, însoţită de traducerea în limba română, în conformitate cu prevederile Ghidului solicitantului.

Propunerea de proiect trebuie să aibă caracter ferm şi obligatoriu din punct de vedere al conţinutului şi trebuie să fie semnată, pe propria răspundere, de către solicitant sau de către o persoană împuternicită legal de acesta. Bugetul rămâne ferm pe toată durata de îndeplinire a contractului de finanţare nerambursabilă.

Solicitantul are obligaţia de a exprima sumele în lei în propunerea de proiect.

Solicitantul are obligaţia de a prezenta documentele cerute de autoritatea finanţatoare, pentru a permite verificarea de către autoritatea finanţatoare a capacităţilor sale.

Autoritatea finanţatoare are obligaţia de a respecta caracterul confidenţial al informaţiilor prezentate de către solicitanţi în scopul verificării îndeplinirii cerinţelor de calificare.

Documentele depuse de către solicitanţi în copie, semnate pentru conformitate cu originalul de către reprezentantul legal al solicitantului.

9.1. Dreptul de a solicita clarificări privind Ghidul solicitantului

Orice solicitant care a obţinut, în condiţiile prezentei legi, un exemplar al documentaţiei pentru elaborarea şi prezentarea propunerii de proiect are dreptul de a solicita şi de a primi clarificări din partea autorităţii finanţatoare.

Autoritatea finanţatoare are obligaţia de a transmite răspuns la orice solicitare de clarificări, dar numai la acele solicitări primite cu cel puţin 6 zile înainte de data limită pentru depunerea propunerilor de proiect.

Autoritatea finanţatoare are obligaţia de a transmite răspunsul la solicitările de clarificări cu cel puţin 4 zile înainte de data limită pentru depunerea propunerilor de proiect.

Autoritatea finanţatoare are dreptul de a completa din proprie iniţiativă, în vederea clarificării, documentaţia pentru elaborarea şi prezentarea ofertei şi este obligată să comunice în scris tuturor solicitanţilor orice astfel de completare. Transmiterea comunicării trebuie să respecte intervalul de timp prevăzut la alineatul precedent.

10.1. Modificarea sau retragerea proiectului

Depunerea, modificarea sau retragerea propunerii de proiect se face cu aplicarea corespunzătoare a prevederilor legale (cf. art. 26 din Legea nr. 350/2005, art. 123 al Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, privind achizițiile publice, cu modificările şi completările ulterioare).

10.2. Anularea selecţiei de proiecte

Autoritatea finanţatoare are dreptul de a anula aplicarea procedurii pentru atribuirea contractului de finanţare nerambursabilă în condiţiile prevăzute la art. 35 din Legea nr. 350/2005, art. 213 din Legea nr. 98/2016, privind achizițiile publice, cu modificările ulterioare.

11. Informaţii privind criteriile aplicate pentru atribuirea contractului de finanţare nerambursabilă

11.1. Procedura de selecţie a proiectelor

Anterior procedurii de selecţie şi evaluare membrii comisiei de evaluare şi selectare sunt obligaţi să depună declaraţie de imparţialitate conform legii.

Cererile de finanţare primite vor fi examinate de către Comisia de evaluare/selectare stabilită de Preşedintele Consiliului Judeţean Harghita, care răspunde pentru îndeplinirea condiţiilor de eligibilitate.

Nu sunt eligibile:

1. proiectele ale căror beneficiar nu şi-a îndeplinit obligaţiile de plată exigibile a impozitelor şi taxelor către stat şi bugetele locale, precum şi contribuţiile pentru asigurările sociale de stat;
2. furnizează informaţii false în documentele prezentate;
3. proiectele ale căror beneficiar nu prezintă raportul de activitate pe anul 2024 ori acţiunile din acest proiecte/programe sunt neconforme ori contrare scopului asociaţie/fundaţie;
4. a comis o gravă greşeală în materie profesională sau nu şi-a îndeplinit obligaţiile asumate printr-un alt contract de finanţare nerambursabilă, în măsura în care autoritatea finanţatoare poate aduce ca dovadă mijloace probante în acest sens;
5. face obiectul unei proceduri de dizolvare sau de lichidare ori se află deja în stare de dizolvare sau de lichidare, în conformitate cu prevederile legale în vigoare;
6. nu prezintă declaraţiile pe propria răspundere menţionate la punctul 7, litera „g” şi „h”din prezentul Ghid;
7. cererile incomplete sau completate în mod necorespunzător;
8. cererile sosite după termenul limită de depunere;
9. cererile ce au ca obiect activităţi nerelevante pentru obiectivele programului;
10. proiectele care nu corespund cu scopurile şi obiectivele declarate în programul lansat;
11. cererile pentru sume solicitate ce reprezintă mai mult de 80% din valoarea totală a proiectului;
12. cererile care nu sunt semnate în original;
13. proiectele care cuprind cheltuieli de natura celor excluse, conform pct. 4 alin. 2. din prezentul Ghid;
14. proiectele ale căror activităţi sunt începute sau finalizate la data încheierii contractului de finanţare nerambursabilă.

Criterii de evaluare

|  |  |
| --- | --- |
| Secţiune | Punctaj |
| 1. Relevanţa |  |
| Activitățile proiectului sunt clare? | 2 |
| Activitățile proiectului au o înşiruire logică? | 1 |
| Beneficiarii sunt identificaţi în mod clar? | 1 |
| Problemele beneficiarilor sunt identificate prin descriere? | 1 |
| Obiectivul proiectului este identificat, descris succint? | 1 |
| Obiectivele proiectului contribuie la rezolvarea problemelor? | 1 |
| Derularea proiectului produce beneficii/efecte majore la nivelul publicului-ţintă/ al beneficiarilor? | 1 |
| 2. Fezabilitatea  |  |
| Acţiunile proiectului sunt identificate? | 1 |
| Acţiunile proiectului sunt legate la realizarea obiectivului general? | 1 |
| 3. Cost, eficiența şi eficacitatea costurilor |  |
| Bugetul este corect și complet | 2 |
| Bugetul este realist, prețurile sunt justificate  | 1 |
| Costurile sunt identificate pe categorii de cheltuieli | 1 |
| În ce măsură sunt necesare cheltuielile propuse pentru implementarea proiectului?  | 1 |
| Justificarea cheltuielilor în raport cu rezultatele așteptate | 1 |
| 4. Rezultatele proiectului |  |
| Menționarea rezultatelor concrete ce se vor realiza | 1 |
| Numărul activităţilor ce se vor realiza | 1 |
| Formularea rezultatelor în termeni cuantificabili | 1 |
| Specificarea numărului de persoane, care ar putea beneficia în mod direct sau indirect de pe urma rezultatelor propuse | 1 |
| Măsuri de informare și publicitate în presă scrisă? | 1 |
| Măsuri de informare în alte forme de publicitate? | 1 |
| Punctaj maxim | 22 |

Notă: Nu poate fi luat în considerare pentru a fi finanţat un proiect care nu a întrunit un minim de 15 puncte.

În cursul procedurii de evaluare a propunerilor de proiecte, autoritatea finanţatoare poate solicita clarificări şi completări ale documentelor depuse de beneficiari pentru verificarea îndeplinirii criteriilor de eligibilitate. Clarificările şi completările solicitate de comisia de selectare se vor înainta în termen de cel mult 5 zile de la data primirii solicitării.

Numărul de participanţi la procedura de selecţie de proiecte nu este limitat.

Comisia de evaluare şi selecţie va proceda la analiza şi evaluarea proiectelor şi va întocmi un Proces Verbal, în care va arăta situaţia evaluării şi selectării proiectelor, cele care vor fi selectate şi cele respinse de la finanţare, cu motivaţiile de rigoare.

11.2. Încheierea contractului

În vederea asigurării transparenţei autoritatea finanţatoare va da publicităţii lista proiectelor selectate şi va comunica în termen de 15 zile beneficiarului rezultatul selecţiei, în vederea prezentării acestuia la contractare.

Contractul se încheie între Direcţia Generală de Asistenţă Socială şi Protecţia Copilului Harghita şi asociaţia/fundaţia/organizaţia/culte căreia i s-a selecţionat proiectul.

Autoritatea finanţatoare va transmite spre publicare în Monitorul Oficial al României, Partea a VI-a, un anunţ de atribuire a contractului de finanţare nerambursabilă, nu mai târziu de 30 de zile de la data încheierii contractului.

Dacă în termen de 30 de zile de la data comunicării rezultatului selecţiei solicitantul nu se prezintă pentru încheierea contractului de cofinanţare se consideră că finanţarea nu a fost acceptată, iar proiectele în cauză se elimină de la finanţare.

La încheierea contractului de finanţare nerambursabilă, beneficiarul este obligat să semneze o declaraţie de imparţialitate.

În cadrul programului, implementarea proiectelor trebuie să se desfășoare în anul bugetar respectiv, activităţile proiectelor trebuie să fie derulate în perioada următoare semnării contractului de finanţare nerambursabilă, iar proiectele trebuie să fie decontate conform contractului de finanţare nerambursabilă.

11.3. Soluţionarea contestaţiilor

Persoana care se consideră vătămată într-un drept al său ori într-un interes legitim printr-un act al autorităţii contractante, cu încălcarea dispoziţiilor legale, are dreptul de a contesta actul respectiv pe cale administrativ-jurisdicţională sau în justiţie.

Despăgubirile se solicită numai prin acţiune în justiţie, în conformitate cu dispoziţiile legii contenciosului-administrativ.

11.4. Decontarea şi alocarea sumei

Direcţia Generală de Asistenţă Socială şi Protecţia Copilului Harghita va efectua plata către asociaţiile/fundaţiile/organizaţiile/culte neguvernamentale, fără scop lucrativ, selectaţi în cadrul procedurii de selecţie publică de proiecte, prin virament în contul bancar al acesteia, într-o singură tranşă, cu decontarea ulterioară, conform prevederilor contractului încheiat.